hotchpotch/miracl-hf-unified huggingface dataset:
Dikaiarkhos
Dikaiarkhos () (n. 350-285 eaa.) oli antiikin kreikkalainen peripateettiseen koulukuntaan kuulunut filosofi, kartografi, maantieteilijä, matemaatikko ja kirjailija. Hän oli kotoisin Messenestä. Dikaiarkhoksen teoksista on säilynyt ainoastaan osia. Hän kirjoitti ennen kaikkea Kreikan historiasta ja maantieteestä, jolla alalla hänen merkittävin teoksensa oli teos nimeltä "Kreikan elämä". Kartografian alalla Dikaiarkhos oli ensimmäisiä, joka käytti maantieteellisiä koordinaatteja. Hän kirjoitti myös filosofian ja politiikan alan teoksia.
Dikaiarkhos oli Feidiaan poika, ja hän syntyi Messenessä, Suur-Kreikkaan kuuluneessa Sisiliassa. Hän vietti kuitenkin suurimman osan elämästään Kreikassa ja erityisesti Peloponnesoksella. Dikaiarkhos oli Aristoteleen oppilas Lykeionin peripateettisessa koulussa. Hän oli muun muassa Theofrastoksen ystävä, ja omisti tälle eräitä teoksistaan. Eräistä hänen teostensa säilyneistä katkelmista voidaan päätellä, että hän olisi elänyt vielä vuonna 296 eaa. ja kuollut noin vuonna 285 eaa.
Dikaiarkhos oli antiikin aikana arvostettu sekä filosofina että hyvin monien eri alojen tuntijana. Hän kirjoitti lukuisia teoksia, ja muut kirjailijat viittaavat niihin usein. Teoksista on säilynyt useita katkelmia. Teoksiin kuuluu sekä maantieteen, politiikan, historian, filosofian että matematiikan alan teoksia. Niistä on kuitenkin hankala muodostaa luetteloa, koska monet, joihin viitataan erillisinä teoksina, vaikuttavat lähemmin tarkasteltuna olevan vain osia laajemmista teoksista.
Dikaiarkhoksen kirjoittamiin maantieteen alan teoksiin kuuluvat:Strabonin mukaan Polybios arvosteli Dikaiarkhoksen maantieteen alan teoksia monesta syystä. Strabon itsekin oli tyytymätön siihen, kuinka Dikaiarkhos kuvasi läntistä ja pohjoista Eurooppaa, joilla alueilla hän ei ollut koskaan käynyt.
Teos "Uhrauksesta Ilionissa" () vaikuttaa viitanneen uhrimenoihin, jotka Aleksanteri Suuri toimitti Ilionissa eli Troijassa.
Lisäksi tunnetaan eräitä muita teoksia, jotka ovat luonteeltaan kieliopillisia ja joiden on uskottu myös olleen Dikaiarkhoksen kirjoittamia. Näihin kuuluvat "Alkaioksesta" () ja "Yhteenvetoja Euripideen ja Sofokleen juonista" (), Ne ovat kuitenkin saattaneet olla toisen Dikaiarkhoksen, lakedaimonialaisen grammaatikon, kirjoittamia. Sudan mukaan tämä oli Aristarkhos Samothrakelaisen oppilas. Häneen saattaa olla viittauksia Apollonios Dyskoloksen teoksissa.
Saint-Julien-Vocance
Saint-Julien-Vocance on kunta Ardèchen departementissa Ranskassa. Siellä on arviolta 229 asukasta (vuonna 2013) ja sen pinta-ala on 26,42 neliökilometriä.
Iraklis Thessaloniki FC
Iraklis Thessaloiniki FC (tavallisesti Iraklis tai Iraklis FC) on kreikkalainen jalkapalloseura Thessalonikin kaupungista. Seura pelaa Beta Ethnikissa. Iraklis on perustettu vuonna 1908 ollen näin yksi vanhimmista jalkapalloseuroista Kreikassa (lempinimi onkin Γηραιός / Gireos, vanhat). Irakliksen nimi juontuu Kreikan mytologian Herakleksesta. Joukkue on voittanut 1976 Kreikka cupin sekä 1985 Balkan cupin. Thessalonikista tulee myös PAOK FC sekä Aris FC.
Taantuma (2008–2009)
Vuoden 2008–2009 taantuma eli talouden laskusuhdanne johtui monista erilaisista tekijöistä. Taantumaan johtivat korkea öljyn hinta, ruoan hinnan nousu, maailmanlaajuinen inflaatio, asuntojen korkeat hinnat ja lopulta rahoitussektorin kriisi. Yhdysvaltojen asuntolainoitukseen liittynyt subprime-kriisi muuttui finanssikriisiksi. Taantuman jälkeen euroalueella koettiin velkakriisi.
Merkittävä alkusysäyksen taantumalle antoi asuntojen hintojen romahtaminen Yhdysvalloissa ja sitä seuranneet laiminlyödyt asuntolainat. Romahdus johtui asuntojen "hintakuplasta", tilapäisesti keinotekoisen korkeasta hintatasosta. Eräs syy kuplaan oli niin sanottujen korkeariskisten subprime-asuntoluottojen myöntäminen periaatteessa luottokelvottomille henkilöille asunnon ostoa varten. Ihmisille myönnettiin helposti asuntoluottoja, koska pankit halusivat tehdä voittoa asuntojen nousevilla hinnoilla ja koska valtio painosti pankkeja antamaan yhä enemmän asuntoluottoja vähävaraisimmille. Lisäksi puolivaltiolliset Freddie Mac ja Fannie Mae olivat taanneet tai rahoittaneet puolet asuntolainoista. Vuonna 1997 säädetyt asuntolainojen veroedut paisuttivat nekin asuntokuplaa.
Taantuma alkoi näkyä jo vuoden 2007 alkupuolella ja elokuussa 2007 puhuttiin jo vakavasta pankkikriisistä. Pankit kärsivät tappioita myös CDS-luottotakuuhuijauksien takia. Osakkeiden kurssilasku alkoi monissa maailman suurissa pörsseissä touko-kesäkuussa 2008 ja kulminoitui voimakkaaseen romahdukseen Yhdysvaltain New Yorkin Wall Streetin pörsseissä maanantai-iltana 29.9.2008. Välitön syy tähän oli talouden elvytysehdotuksen kaatuminen kongressissa.
Talouden elvytyslaki kaatui kongressissa ja Kaukoidässä oli tapahtunut romahdus. Maanantaina 29. syyskuuta S&P 500 -indeksi putosi 9 %, ja Dow Jonesin teollisuusindeksi romahti melkein 778 pistettä eli 6,98 %. Talouskriisi levisi Eurooppaan, ja muun muassa Islannissa valtio otti pankkeja haltuunsa.
Taantumassa valtion kansantuote on supistunut kaksi vuosineljännestä peräkkäin.
Rūta Paškauskienė
Rūta Paškauskienė (s. 29. maaliskuuta 1979 Kaunas) on liettualainen pöytätennispelaaja.
Paškauskienė pelasi Pekingin olympialaisissa 2008, joissa hän eteni toiselle kierrokselle. Paškauskienė voitti naisten kaksinpelin EM-kisoissa vuonna 2008, ja hänellä on myös sekanelinpelin mestaruus 2007 EM-kisoista.
Ludlow Griscom
Ludlow Griscom (17. kesäkuuta 1890 New York – 28. toukokuuta 1959) oli yhdysvaltalainen lintutieteilijä, joka tunnetaan maasto-ornitologian pioneerina. Hän tutki ja keräsi myös kasveja.
Griscomin vanhemmat olivat Clement Acton Griscom ja Genevieve Sprigg Ludlow. Hän oli Frank Chapmanin suojatti, ja työskenteli myöhemmin Thomas Barbourin alaisena Harvardin yliopiston vertailevan eläintieteen osastolla ja kohosi sittemmin kuraattoriksi. 1920- ja 1930-luvuilla hän suoritti useita lintujen keräysretkiä Etelä- ja Keski-Amerikkaan. Hänen kuvailemiaan ja nimeämiään ovat muun muassa nyttemmin lähes varmuudella sukupuuttoon kuollut atitlaninuikku ("Podilymbus gigas"), ruskorintasieppari ("Xenotriccus callizonus") ja darienintangara ("Chlorospingus tacarcunae").
Griscom teki huolelliset muistiinpanot havaitsemistaan linnuista, jopa tavallisilla maastoretkillä kotipuolessa. Hänen retkimuistiinpanonsa ovat nähtävillä Peabody Essex Museumissa. Tutkimustensa pohjalta hän kehitteli nykyään hallitsevan menetelmän määrittää lintu maastossa tuntomerkkien avulla ilman, että sitä tarvitsee ampua. Griscom toimi sekä Allen Morganin että Roger Tory Petersonin ohjaajana. Hän avusti Petersonia tämän kirjoittaessa ensimmäistä määritysopasta.
Griscom jäi Harvardista eläkkeelle vuonna 1955. Vuonna 1957 hänelle tarjottiin American Ornithologists' Unionin (AOU) puheenjohtajuutta, mutta hän joutui eroamaan miltei välittömästi heikon terveytensä vuoksi. Hänen seuraajakseen tuli Ernst Mayr. Griscom kuoli Cambridgessa, ja hänet on haudattu Mount Auburnin hautausmaalle.
Alan korkein yhdysvaltalainen kunnianosoitus, American Birding Associationin "Ludlow Griscom Award for Outstanding Contributions to Regional Ornithology", nimettiin Griscomin kunniaksi.
Griscomin motto oli: ”Lintua ei tarvitse ampua tietääkseen, mikä se on.” (”One need not shoot a bird to know what it was.”)
Atanagild
Atanagild (k. 567) oli Espanjan visigoottikuningas 555–567.
Atanagild voitti vuonna 554 Bysantin keisarin Justinianus I:n lähettämien joukkojen tuella edeltäjänsä, kuningas Agila I:n. Bysantin joukot varmistivat Atanagildin aseman kuninkaana, mutta eivät voiton jälkeen suostuneetkaan luovuttamaan hänelle linnoitettuja satamia ja muita alueita. Atanagild yritti ajaa entiset liittolaisensa Iberian niemimaalta, mutta ei onnistunut siinä.
Bysantin lisäksi Atanagild joutui taistelemaan frankkeja ja sveebejä vastaan sekä Pyreneillä baskeja vastaan. Hän pystyi kuitenkin rakentamaan vahvan valtakunnan, jonka pääkaupunki oli hovinsa loistosta tunnettu Toledo. Atanagild oli naimisissa Goiswinthan kanssa, ja heillä oli kaksi tytärtä, Galsvinta ja Brunhilde. Atanagild naitti Galsvintan Neustrian kuninkaalle Kilperikille ja Brunhilden Austrasian kuninkaalle Sigebertille vähentääkseen frankkien suunnalta tulevaa hyökkäysvaaraa .
Atanagildia seurasi valtaistuimella hänen veljensä Liuva I.
OFI Kreeta
OFI Kreeta (kreik.ΟΦΗ - Όμιλος Φιλάθλων Ηρακλείου) on kreikkalainen jalkapalloseura Heraklionin kaupungista. Vuonna 1925 perustettu OFI pelaa Kreikan Superliigassa. OFI on pelasi pitkään yhtäjaksoisesti Kreikan korkeimmalla sarjatasolla vuodesta 1976 ja pudottuaan pääsarjasta palasi sinne vuonna 2018. OFI voitti Kreikan cupin 1987 sekä Balkan cupin kaudella 1988–1989.
OFI:n mustat ja valkoiset värit juontuvat siitä, että perustamisen aikaan millään toisella kreetalaisella urheiluseuralla ei ollut kyseisiä värejä käytössään.
OFI pelaa tällä hetkellä siis Kreikan ykkösdivarissa. AC-Milan legenda Gennaro Gattuso OFI:ssa kaudella 2014-2015 kun OFI pelasi vielä Superliigassa, mutta hänen pestinsä päättyi potkuihin.
UEFA Intertoto Cup 
Balkan cup
Kreikan cup
Trista Rehn
Trista Nicole Sutter (o.s. Rehn) (s. 28. lokakuuta 1972 Indianapolis, Indiana) on yhdysvaltalainen julkisuuden henkilö. Hän on osallistunut muun muassa tositelevisio-ohjelmiin Unelmien poikamiestyttö (2003), Unelmien poikamies (2002), Tanssii tähtien kanssa (2005) ja Tristan ja Ryanin häät (2003). Hän on myös vieraillut komediasarjoissa Perheen kalleudet ("According to Jim") ja Melkein täydellinen  ("Less than Perfect").
Rehn oli vuonna 2003 "Maxim"-lehden Hot 100 -listan seitsemännellä sijalla.
Trista Rehn ja Ryan Sutter menivät naimisiin 6. joulukuuta 2003. Heillä on kaksi lasta, poika Maxwell (s. 2007) ja tytär Blakesley (s. 2009). Rehn on opiskellut Indianan ja Miamin yliopistoissa.
Kottaraiset (suku)
Kottaraiset ("Sturnus") on kottaraisten heimoon kuuluva varpuslintusuku. Kottaraisten sukuun kuuluu BirdLifen mukaan 2 lajia.
Ivar Hortling
Ivar Johannes Hortling (19. maaliskuuta 1876 Oulu – 13. helmikuuta 1946 Helsinki) oli suomalainen lintutieteilijä ja kieltenopettaja, oppiarvoltaan filosofian tohtori.
Hortlingin vanhemmat olivat lääninkamreeri, kamarineuvos Johan Gustaf Hortling (1839–1899) ja Olga Beata Amalia Ståhlberg. Hän pääsi ylioppilaaksi 1894 Oulun ruotsalaisesta lyseosta ja valmistui Helsingin yliopistosta filosofian kandidaatiksi 1899, maisteriksi 1900, lisensiaatiksi 1908 ja tohtoriksi 1910.
Hortling toimi ruotsin, saksan ja ranskan kielen opettajana ja myöhemmin rehtorina Brändö Svenska Samskolanissa (1920–1922) ja Helsingin Svenska Lyceumissa. Hän jäi eläkkeelle 1943. Hortling oli perustamassa Suomen Lintutieteellistä Yhdistystä ja sen lehteä "Ornis Fennicaa", jota hän myös toimitti noin seitsemän vuotta. Hortling oli tuottelias kirjoittaja. Pääasiassa hän tutki lintujen muuttoa ja selvitteli muun muassa Oulujärven ja Porin Yyterin merkitystä lintujen muuttokauden aikaisina kokoontumispaikkoina.
Vuoden 1918 sisällissodan aikana Hortling osallistui Kirkkonummen taisteluihin Länsi-Uudenmaan suojeluskuntalaisista kootun "Sigurdskårenin" mukana ja oli puolitoista kuukautta sotavankina Helsingissä. Hän julkaisi kokemuksistaan muistelmateoksen vielä samana vuonna.
Hänen poikansa Herman Hortling oli sisätautiopin dosentti, perinnöllisyys- ja kromosomitutkija.
Kim Yong-nam
Kim Yong-nam (s. 4. helmikuuta 1928) on pohjoiskorealainen poliitikko ja maan parlamentin, Korkeimman kansanneuvoston, puheenjohtaja. Häntä pidetään maan toiseksi vaikutusvaltaisimpana henkilönä.
1950-luvulla Kim opiskeli Neuvostoliitossa. Vuonna 1956 hän alkoi työskennellä Korean työväenpuolueen keskuskomitean ulkopolitiikan osastolla. Vuonna 1961 hänestä tuli Korean työväenpuolueen varakansanedustaja, ja vuonna 1972 hänet valittiin keskuskomitean ulkopolitiikan osaston jäseneksi. Vuodesta 1930 Kim on ollut myös politbyroon jäsen. Ulkoministerinä hän toimi vuosina 1983–1998. Nykyisessä virassaan Kim on ollut vuodesta 1998.
Kim Jong-nam oli 1940-, 1980- ja 1990-luvuilla usein presidentti Kim Il-sungin mukana tämän ulkomaanmatkoilla. Nykyään hän on ollut usein edustamassa maataan esimerkiksi valtiovierailuilla ja olympialaisissa. Teoriassa Kim Yong-nam, Kim Jong-un ja pääministeri Choe Yong-rim ovat maan kolmijäseninen valtionjohto, mutta käytännössä kaikki valta oli Kim Jong-Unin käsissä.
Futsalin maailmanmestaruuskilpailut 2004
Vuoden 2004 futsalin maailmanmestaruuskilpailut järjestettiin Kiinan Taipeissa 21. marraskuuta - 5. joulukuuta. Kisat olivat viidennet maailmanmestaruuskilpailut FIFA:n alaisuudessa.
Maailmanmestaruuden voitti hallitseva mestari Espanja, joka kukisti finaalissa Italian. Ennakkosuosikki ja kolme ensimmäistä mestaruutta voittanut Brasilia jäi pronssille hävittyään Espanjalle välierässä rangaistuspotkukilpailun jälkeen. Mestaruus oli Espanjalle toinen.
Kisojen parhaaksi pelaajaksi valittiin Brasilian Falcão, joka voitti myös turnauksen maalikuninkuuden.
Maailmanmestaruuskilpailujen karsintoihin osallistui yhteensä 84 maata, joiden lisäksi isäntämaa Kiinan Taipei pääsi kisoihin automaattisesti. Isäntämaan ohella Tšekki pääsi ensimmäistä kertaa lopputurnaukseen.
Kisoihin päässeet joukkueet olivat:
Ilmari Välikangas
Ilmari Välikangas, vuoteen 1906 saakka Buddén (5. joulukuuta 1884 Tampere – 2. heinäkuuta 1959 Helsinki), oli suomalainen hydrobiologi ja lintutieteilijä, museomies ja Helsingin yliopiston eläintieteen professori.
Välikangas oli vesieliöstön tuntija, joka teki väitöskirjansa vuonna 1926 Helsingin merialueen planktonista. Välikangas työskenteli Helsingin yliopiston Eläinmuseon kustoksena (museonhoitajana) 1919–1938 ja vuosina 1938–1954 eläintieteen professorina.
Välikankaan lintutieteellisen tutkimuksen pääkohde oli lintujen muuttoreittien selvittäminen rengastuslöytöjen avulla. Merkittävimmät lintutieteelliset julkaisut olivat pikkukajavien Suomeen ajautumista vuonna 1929 käsitellyt kirjoitus, Suursaaren linnuston laaja tutkimus sekä siihen liittyen idänuunilinnun leviämishistorian selvitys.
Sisällissodan aikana 1918 Välikangas osallistui suojeluskuntalaisena Helsingin valtaukseen. Välikangas oli perustamassa Suomen Lintutieteellistä Yhdistystä vuonna 1924 ja toimi yhdistyksen puheenjohtajana 1935–1948. Hän toimi Vanamo-seuran sekä kansainvälisen limnologian varapuheenjohtajana ja oli Suomalaisen Tiedeakatemian jäsen. Uransa alussa hän teki merkittävän työn tietosanakirjan toimittajana, ja lopussa toimi Ylioppilastutkintolautakunnan jäsenenä ja puheenjohtajana.
Ilmari Välikankaan vanhemmat olivat kouluneuvos Emil Johannes Buddén ja Johanna Augusta Granit. Hänen veljiään olivat suurlähettiläs Eino Wälikangas ja arkkitehti Martti Välikangas. Hänen poikansa oli Helsingin apulaiskaupunginjohtaja Aarne I. Välikangas.
Polyteekkarimuseo
Polyteekkarimuseo on vuonna 1958 perustettu Suomen vanhin opiskelijoiden kulttuurihistoriaa esittelevä museo. Museota ylläpitää Aalto-yliopiston ylioppilaskunta ja sen tarkoituksena on tallettaa ja esitellä yleisölle teekkarikulttuuriin sekä teknillisen alan opetukseen ja tutkimukseen liittyvää esineistöä ja dokumentteja. Polyteekkarimuseosta vastaa ylioppilaskunnan arkistonhoitaja museonjohtajana ja museon intendentti sekä hänen johtamansa museojaosto. Polyteekkarimuseo on Unescon alaisen Kansainvälisen museoneuvoston (ICOM) jäsen.
Naisten jalkapallon maailmanranking
Naisten FIFA-ranking on FIFA:n luoma pistejärjestelmä naisten jalkapallomaajoukkueille. Rankingiin vaikuttaa neljän viime vuoden aikana pelatut pelit (painotettuna 100% - 50% - 30 % - 20%). Jotta ranking lasketaan, on joukkueen pelattava vuodessa vähintään viisi peliä.
Tilanne 7. joulukuuta 2018.
Hannu Kaiharju
Hannu Kaiharju ent. Hildén (4. lokakuuta 1881 Tervola – 28. maaliskuuta 1953) oli suomalainen jääkärikapteeni. Hänen vanhempansa olivat kansakoulunopettaja Isak August Hildén ja Edla Margareeta Holck. Hänet vihittiin avioliittoon vuonna 1923 Aino Edit Sihvosen kanssa.
Hildén kirjoitti ylioppilaaksi Kemin suomalaisesta yhteiskoulusta vuonna 1904 ja liittyi Pohjois-Pohjalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla ja lääketieteellisessä tiedekunnassa vuosina 1904–1913. Lääketieteen alkututkinnon hän suoritti vuonna 1908. Kaiharju suoritti Tykistön ampumakoulun vuosina 1920–1921 ja Rannikkotykistön ampumakoulun ylemmän kurssin vuonna 1925.
Hildén toimi vuonna 1916 jääkärietapin järjestäjänä Tervolassa ennen liittymistään itsekin vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 14. syyskuuta 1916, josta hänet siirrettiin pataljoonan 1. komppaniaan 3. maaliskuuta 1917. Hän vaihtoi nimensä vuonna 1917 Kaiharjuksi ja osallistui Libaussa samana vuonna järjestetyille sotakoulun B-kursseille.
Kaiharju saapui takaisin Suomeen (Vaasaan) aliupseeriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin ensin koulutusaliupseeriksi ja myöhemmin joukkueenjohtajaksi 2. Jääkärirykmentin 4. jääkäripataljoonan 3. komppaniaan ja otti osaa sisällissodan taisteluihin Kalevankankaalla ja Tampereella sekä Rajamäellä, Tarpilassa ja Raivolassa.
Kaiharju palveli sisällissodan jälkeen edelleen joukkueenjohtajana 2. Jääkärirykmentissä, josta muodostettiin myöhemmin Porin jalkaväkirykmentti n:o 2. Rykmentistä hänet siirrettiin 4. syyskuuta 1918 Kuopion jalkaväkirykmentti n:o 4:ään, mikä tunnettiin myöhemmin nimellä Tampereen rykmentti. Rykmentin sisällä hänet siirrettiin rahastonhoitajaksi 2. pataljoonaan 16. syyskuuta 1919. Rannikkotykistöön hänet siirrettiin 5. toukokuuta 1920 ja sijoitettiin ensin jaosjohtajaksi Rannikkotykistörykmentti 2:een ja 20. maaliskuuta 1921 alkaen rykmentin aseupseeriksi sekä 1. elokuuta 1921 alkaen hän toimi päällikkönä eri pattereissa aina vuoteen 1934 saakka, jolloin hänet nimitettiin rykmentin yleisesikuntaupseeriksi. Kaiharju toimi armeija aikanaan aliupseerikoulun johtajana vuosina 1927–1928 ja oli lyhyitä aikoja patteriston komentajan viransijaisena vuosina 1923–1926.
Kaiharju erosi armeijasta säädetyn eroamisiän perusteella 4. lokakuuta 1934 ja siirtyi Helsinkiin Oy Alkoholiliikkeen palvelukseen.
Talvisotaan Kaiharju osallistui aseupseerina Koiviston alalohkolla ja teknisen toimiston päällikkönä Ristiniemen alalohkolla. Välirauhan aikana hänet siirrettiin teknisen toimiston päälliköksi Ryssänkarin alalohkolle. Jatkosodan puhjettua hänet komennettiin talouspäälliköksi ja myöhemmin komppanianpäälliköksi Rannikkoprikaatin 1. pataljoonan 1. komppaniaan, josta hänet siirrettiin myöhemmin Jalkaväenkoulutuskeskus 19:sta. Vuonna 1941 hänet siirrettiin alaleirin päälliköksi Sotavankileiri 6:een. Armeijasta hän jäi eläkkeelle vuonna 1949. Hänet haudattiin Tervolaan.
Kaiharju toimi Rannikkotykistörykmentti 2:n kunnianeuvoston jäsenenä vuosina 1927 ja 1931–1932.
Veen
Veen voi tarkoittaa ainakin seuraavia:
Carrefour (Haiti)
Carrefour () on Haitin toiseksi suurin kaupunki, jossa on vajaat puoli miljoonaa asukasta. Se kuuluu Haitin pääkaupungin Port-au-Princen yli 2 miljoonan asukkaan metropolialueeseen. Kaupunki sijaitsee vain noin 10 km:n päässä pääkaupungin keskustasta länteen.
Carrefour on köyhää ja slummiutunutta esikaupunkialuetta, jossa perheet elävät usein vain yhden dollarin päivittäisellä tulotasolla. Kaupunki on kasvanut viime vuosikymmenten aikana nopeasti väen muuttaessa maaseudulta pääkaupunkialueelle, vaikka muuttajille ei ole ollut tiedossa työ- tai koulutuspaikkaa tai edes asuntoa. Monet naiset hankkivat elantoaan esimerkiksi kalaa ja hedelmiä myyvinä katukauppiaina, ja myös lapsien työskentely on yleistä. Vain harvoilla on varaa koulunkäyntiin. Vanhempien miesten joukossa on vielä runsaasti kalastajia, jotka pyydystävät saaliinsa saastuneelta pääkaupungin edustan merialueelta kaduille kaupattavaksi.
Puhtaan käyttöveden heikko saatavuus on kaupungin suurimpia ongelmia. Nuoriso on jengiytynyttä ja väkivaltaisuudet ovat yleisiä. Köyhyyden ja koulutusmahdollisuuksien puutteen vuoksi monet nuoret ajautuvat rikollisuuden ja prostituution pariin. Pahamaineisella "Feuillesin" slummialueella tapahtui vuonna 1999 Haitin poliisin tekemä yhdentoista nuoren miehen väkivaltainen teloitusmurha, joka sai kansainvälistä huomiota.
Vuoden 2010 tammikuussa sattuneen maanjäristyksen keskus osui vain noin kymmenen kilometrin päähän Carrefourista lounaaseen. Järistystä alettiin jopa kutsua Carrefourin nimellä. Pian järistyksen jälkeen erään radioaseman arvion mukaan koko Carrefourin kaupunki tuhoutui järistyksessä.
NHL-kausi 2008–2009
NHL-kausi 2008–2009 oli National Hockey Leaguen 91. kausi. Se alkoi 4. lokakuuta 2008 ja runkosarja päättyi 12. huhtikuuta. Pudotuspelit päättyivät 12. kesäkuuta 2009, jolloin Pittsburgh Penguins varmisti Stanley Cupin voiton Detroit Red Wingsistä 4-3.
Montreal Canadiens isännöi 100-vuotisen historiansa kunniaksi NHL:n All Stars -ottelun 25. tammikuuta Bell Centressä.
Kausi avattiin Tukholmassa ja Prahassa.
y= divisioonan voittaja
x= varmistanut pudotuspelipaikkansa
z= konferenssin voittaja
* = divisioonan johtaja
Sydney Harbour Bridge
Sydney Harbour Bridge on teräksinen kaarisilta Sydneyssä Australiassa. Sillan rakennustyöt aloitettiin 28. heinäkuuta 1923 ja se avattiin liikenteelle 19. maaliskuuta 1932. Guinnessin ennätysten kirja listaa sillan maailman leveimmäksi pitkän jännevälin sillaksi. Pituudeltaan se on maailman neljänneksi pisin yhden jännevälin teräskaarisilta.
Sydney Harbour Bridgen suunnitteli John Bradfield, jonka mukaan myös sillan yli kulkeva tie, Bradfield Highway on saanut nimensä. Sillan yksityiskohtaisen suunnitelman toteutti Ralph Freeman.
Georges-Henri Lévesque
Georges-Henri Lévesque C.C., O.Q., (16. helmikuuta 1903 – 15. tammikuuta 2000) oli kanadalainen dominikaani. Hän sai katolisen pappisvihkimyksensä vuonna 1928.
Lévesque sai useita huomattavia tunnustuksia, kuten vuonna 1983 Pearsonin rauhanmitalin. Hän oli Royal Society of Canadan jäsen vuodesta 1949 ja Order of Canadan "Companion" vuodesta 1979. Hänestä tuli myös Ordre national du Québecin officer vuonna 1985.
Lévesque työskenteli kotimaassaan muun muassa Lavalin yliopistossa, jossa hän oli sosiaalitieteiden tiedekunnan dekaanina vuoteen 1955. Hän oli Ruandan kansallisen yliopiston ensimmäinen rehtori vuosina 1963–1972.
Espanjan futsalmaajoukkue
Espanjan futsalmaajoukkue edustaa Espanjaa futsalin kansainvälisissä otteluissa. Sitä hallinnoi Espanjan kuninkaallinen jalkapalloliitto.
Espanjan maajoukkue on ollut mukana toistaiseksi kaikissa FIFA:n ja UEFA:n järjestämissä futsalin arvokisoissa. Se on voittanut maailmanmestaruuden kahdesti vuosina 2000 ja 2004 sekä Euroopan-mestaruuden kuudesti. Mitalien ulkopuolelle Espanja on jäänyt ainoastaan ensimmäisissä MM-kisoissa 1989.
Lucius Anicius Gallus
Lucius Anicius Gallus (100-luku eaa.) oli roomalainen sotilas ja poliitikko. Hän toimi preettorina vuonna 168 eaa., jolloin hän kukisti Illyrian kuningas Gentiuksen illyrialaisten pääkaupungissa Skodrassa. Seuraavana vuonna hänen preettorinkauttaan jatkettiin ja hän sai propreettorinviran. Gallus valloitti samana vuonna Epeiroksen ja vietti triumfin voittojensa kunniaksi. Gallus valittiin vuonna 160 eaa. konsuliksi yhdessä Marcus Cornelius Cetheguksen kanssa.
Mont-Louis
Mont-Louis () on kunta Pyrénées-Orientalesin departementissa Languedoc-Roussillonin hallintoalueella Ranskassa. Kunta kuuluu Pradesin arrondissementtiin ja Mont-Louisin kantoniin. Kunnassa oli 284 asukasta vuoden 2007 väestönlaskennassa ja väestötiheys oli 728,2 as./km². Mont-Louisin pinta-ala on 0,4 neliökilometriä.
Mont-Louisin naapurikunnat ovat La Llagonne pohjoisessa, Sauto koillisessa sekä La Cabanasse muissa ilmansuunnissa. Mont-Louisista on matkaa La Cabanasseen 1,2 kilometriä, Saint-Pierre-dels-Forcatsiin 1,6 km, La Llagonneen 1,9 km, Planèsiin 2,5 km, Sautoon 2,6 km, Bolquèreen 3,5 km ja Fontpédrouseen 4,9 km.
Vuonna 2008 Mont-Louisin sitadelli ja kaupunginmuurit hyväksyttiin Unescon maailmanperintöluetteloon yhdessä 12 muun Sébastien Le Prestre de Vaubanin suunnitteleman linnoituksen kanssa.
Horsmakiitäjä
Horsmakiitäjä ("Deilephila elpenor") on suurikokoinen kiitäjäperhoslaji.
Horsmakiitäjä on hyvin helposti tunnistettava perhonen. Väriltään se on oliivinvihreä ja räikeän vaaleanpunainen. Etusiivet ovat pohjaväriltään oliivinvihreät ja niissä on siiven takareunasta siiven kärkeen suuntautuneita vaaleanpunaisia juovia. Takasiivet ovat vaaleanpunaiset ja niiden tyvessä on mustaa väriä. Ruumis on tukeva ja pohjaväriltään oliivinvihreä. Selkäpuolella, keskiruumissa on selviä vaaleanpunaisia juovia ja takaruumiin keskellä on yksi perhosen vartalon suuntainen vaaleanpunainen raita. Siipiväli on 50–70 mm, naaraat ovat yleensä koiraita kookkaampia.
Horsmakiitäjää muistuttava perhoslaji on pikkukiitäjä ("Deilephila porcellus"), joka on kuitenkin selvästi pienikokoisempi. Myös horsmakiitäjän ja pikkukiitäjän risteymiä tunnetaan.
Lajin toukkia tapaa varmimmin maitohorsmilla. Toukat ovat karvattomia ja väriltään vihreitä tai myöhemmässä vaiheessa ruskeita. Toukan etuosassa on kaksi paria saalistajia harhauttavia mustia silmätäpliä ja peräpäässä selvästi erottuva mustavalkoinen piikki. Piikki erottaa horsmakiitäjän toukan muuten hyvin samantapaisesta pikkukiitäjän toukasta. Täysikasvuinen toukka on 70–80 mm pitkä.
Laajalti Euroopassa ja Aasiassa tavattava perhoslaji, jonka esiintymisalue ulottuu muutamana ulkonäöltään hieman poikkeavana eri alalajina Iberian niemimaalta Intiaan ja Japaniin. Horsmakiitäjä on levinnyt ihmisen mukana myös Kanadan länsiosiin. Suomessa horsmakiitäjä on yleinen laji, jota tavataan ainakin Oulun korkeudelle asti. Pohjoiseen mennessä laji harvinaistuu. Lentoaika on yhtenä sukupolvena kesäkuun alusta elokuun alkuun, harvoin toisena sukupolvena syyskuussa.
Horsmakiitäjä viihtyy monenlaisissa ympäristöissä metsänreunoista niittyihin ja puutarhoihin. Se on yöaktiivinen perhonen, joka lentää helposti valolle ja joskus myös syötille. Perhonen lähtee lentoon vasta hämärän vaihduttua pimeydeksi ja vierailee ahkerasti kukilla. Naaraat aloittavat lentonsa jonkin verran koiraita aikaisemmin. Molemmat sukupuolet lentävät valolle, koiraat hieman naaraita useammin. Valoisan ajan horsmakiitäjät viettävät leväten kasvillisuuden joukossa.
Naaras munii noin 200 munaa yksittäin tai pareittain ravintokasveille. Muniminen kestää useita öitä ja naaras liikkuu sen aikana ilmeisesti melko laajallakin alueella. Munat kuoriutuvat reilun viikon kuluttua. Myös toukka on aluksi aktiivinen öisin ja piilottelee päivisin maassa tai kasvin vartta vasten painautuneena. Isommat toukat syövät ympäri vuorokauden, eivätkä juuri liiku sijoiltaan. Uhattuna toukka vetää päänsä piiloon ja pullistaa eturuumistaan niin, että silmätäplät leviävät. Toukka on täysikasvuinen elo-syyskuun vaihteessa, jolloin se kaivautuu maan alle ja koteloituu kovan kotelokopan sisään. Kotelo on liikuntakykyinen ja työntyy yleensä ulos kotelokopasta ennen perhosen kuoriutumista. Laji talvehtii kotelona, usein kaksi kertaa.
Kiitäjätoukan ruokavalio koostuu pääasiassa maitohorsmista ("Epilobium angustifolium") tai mataroista ("Galium"), mutta myös monet muut kasvit kelpaavat ravinnoksi. Horsmakiitäjän toukat syövät myös jättipalsamin ("Impatiens glandulifera") lehtiä.
Antti Eklund
Antti-Mikael Eklund (s. 2. tammikuuta 1960 Turku) on suomalainen muotoilija, joka toimi Taideteollisen korkeakoulun professorina 1998–2003. Vuosina 2004–2006 hän toimi mainostoimisto SEK & Greyn design-johtajana.
Eklund valmistui arkkitehdiksi Teknillisen korkeakoulun arkkitehtuurin osastolta vuonna 1988. Eklundin tuotantoa on Alessin ja Marimekon valikoimissa. Hänen suunnittelemansa VEEN-vesipullo on voittanut useita muotoilupalkintoja.
Mäntykiitäjä
Mäntykiitäjä ("Sphinx pinastri") on mustanharmaa männiköissä viihtyvä kiitäjälaji.
Mäntykiitäjä on huomiota herättävän suurikokoinen perhonen. Väritykseltään se on lähes täysin tasaisen harmaa, mutta värin sävy voi vaihdella jonkin verran. Etusiivissä on kolmesta neljään selvästi erottuvaa mustaa pitkittäisjuovaa. Lisäksi keskiruumiin sivuilla on leveät, mustat juovat. Takaruumiissa on vaaleita poikittaisjuovia ja takasiivet ovat sävyltään hieman etusiipiä ruskeammat ja tyvestään hivenen vaaleammat. Siipiväli 60–90 mm, naaraat ovat yleensä koiraita kookkaampia.
Etelä-Euroopassa laji risteytyy hyvin samannäköisen "Sphinx maurorum" -kiitäjälajin kanssa.
Toukka on vihreä ja sen sivuilla on vaaleankeltaisia pitkittäisjuovia. Myöhemmin toukkaan voi tulla ruskeaa väriä. Useimpien kiitäjälajien tapaan myös mäntykiitäjän toukan peräpäässä on kaareva sarvi. Täysikasvuisena toukka on 65–85 mm pitkä.
Mäntykiitäjä on eurooppalainen laji, jota tavataan jonkin verran myös Lähi-idän pohjoisosissa. Pohjois-Amerikan Kalliovuorilla mäntykiitäjää tavataan paikoittain, mutta ei tiedetä ovatko nämä populaatiot ihmisen mukana kulkeutuneita vai jäänteitä aikaisemmasta, mahdollisesti paljon nykyistä laajemmasta levinneisyydestä.
Mäntykiitäjä on Suomen yleisimpiä kiitäjäperhosia ja viihtyy etelärannikolta ainakin Oulun korkeudelle saakka. Satunnaisesti lajia tavataan pohjoisempanakin. Lentoaika on toukokuun lopulta elokuun puoleenväliin.. Hyvin lämpiminä kesinä elokuun lopulta lokakuun alkuun saattaa olla lennossa toisen sukupolven yksilöitä.
Mäntykiitäjä viihtyy avoimilla paikoilla, kuten soilla ja niityillä, joiden reunoilla kasvaa mäntyjä. Perhonen lepää valoisan ajan puiden, yleensä mäntyjen, rungoilla ja lähtee lentoon hämärän laskeuduttua. Lento jatkuu pitkälle yöhön, lämpimällä säällä selvästi puolenyön jälkeen. Molemmat sukupuolet lentävät valolle, mutta naaraat vain harvoin. Koiraita voi sopivalla paikalla tulla valolle runsaastikin. Perhonen käyttää ravinnokseen kukkien, kuten mäkitervakon, ailakkien ja syreenin mettä. Ruokaillessaan se lentää kiitäjille tyypilliseen tapaan paikoillaan kukinnon edessä. Mäntykiitäjällä ei ole mainittavaa vaellustaipumusta, mutta yksilöitä liikkuu silti pieniä matkoja vakituisen elinalueensa ulkopuolelle.
Naaras munii jopa sata munaa yksitellen mäntyjen neulasille ja munat kuoriutuvat 2–3 viikkoa myöhemmin. Toukat elävät latvustoissa ja liikkuvat hyvin vähän. Täysikasvuinen toukka laskeutuu elo-syyskuun vaihteessa maahan ja kaivautuu sammalikon alle koteloitumaan. Laji talvehtii kotelona ja saattaa viettää kotelossa jopa neljä talvea. Ennen kuoriutumistaan kotelo kaivautuu maanpinnalle.
Toukkana kiitäjän ravintoa ovat pääasiassa männyn ("Pinus sylvestris"), mutta joskus harvoin myös kuusen ("Picea abies") ja katajan ("Juniperus communis") neulaset.
Levadiakos FC
Levadiakos FC on kreikkalainen jalkapallojoukkue Levadiasta. Levadiakos nousi Kreikan Superliigan edeltäjään Alfa Ethnikiin vuonna 2005 ja putosi takaisin Beta Ethnikiin kaudeksi 2006–07 kunnes nousi Superliigaan jälleen 2007.
Pyhäjoen lukio
Pyhäjoen lukio on Pyhäjoella toimiva lukio. Se on aloittanut toimintansa elokuussa 1987. Pyhäjoen lukion rehtorina toimi pitkään Pekka Viitanen. Nykyisin rehtorin tehtäviä hoitaa Tauno Rajaniemi. Aluksi lukio toimi rivitalorakennuksessa, mutta syksyllä 1999 lukio muutti uuteen koulurakennukseen. Lukiossa opiskelee noin sata opiskelijaa, jotka ovat kotoisin pääosin Pyhäjoelta.
Rappa Ternt Sanga
Rappa Ternt Sanga on T-Painin esikoisalbumi, joka ilmestyi 6. joulukuuta 2005. Nimi "Rappa Ternt Sanga" tarkoittaa vapaasti käännettynä "Räppäristä tuli laulaja". Levy kertoo T-painin elämästä.
Albumi debytoi Yhdysvalloissa Billboard 200 -listan sijalla 33, ja sitä on myyty maailmanlaajuisesti yli miljoona kappaletta.
Pienen pojan haaveet
Pienen pojan haaveet on suomalainen country-kappale, jonka Kari Kuuva teki alun perin Jarno Sarjaselle. Sarjanen esitti kappaleen Syksyn Sävel -ohjelmassa vuonna 1971.
Hullut mielenterveyden puolesta
Hullut mielenterveyden puolesta on toukokuussa 2002 ilmestynyt hyväntekeväisyysalbumi, jolla tuettiin Pelastakaa Lapset ry:n Tiukula-hanketta. Julkaisija oli Helsinki Records (EMI).
Tommy Tabermannin esittämä kappale "Kiitti vitusti" oli tarkoitus julkaista kyseisellä kokoelmalla, mutta sitä ei julkaistu kappaleen asiattoman kielenkäytön vuoksi. Kyseinen kappale julkaistiin vuonna 2004 omana singlenä ja Tabermannin albumilla "Mulle kaikki heti nyt".
Finn Christian Jagge
Finn Christian Jagge (s. 4. huhtikuuta 1966 Stabekk, Bærum, Norja) on norjalainen uransa lopettanut alppihiihtäjä ja pujottelun olympiavoittaja.
Jagge sijoittui MM-kilpailuissa Bormiossa 1985 pujottelussa viidenneksitoista ja Crans Montanassa 1987 alppiyhdistetyssä seitsemänneksi. Calgaryn olympialaisissa 1988 hän oli yhdistetyssä yhdeksäs. Vailin MM-kilpailujen 1989 pujottelussa hän sijoittui 13:nneksi ja Saalbachissa 1991 kahdeksanneksi.
Jagge voitti pujottelun olympiakultaa Albertvillessä 1992 ennen Alberto Tombaa. Moriokan MM-kisojen 1993 pujottelussa hän oli seitsemäs ja Lillehammerin olympialaisissa 1994 samassa lajissa kuudes. Sierra Nevadan MM-kilpailuissa 1996 Jagge oli yhdistetyssä kahdeksas, seuraavana vuonna Sestrieressä puolestaan yhdistetyssä kahdeksas ja pujottelussa kolmastoista. Naganon olympialaisissa 1998 hän sijoittui pujottelussa seitsemänneksi ja uransa viimeisissä arvokisoissa, Vailin MM-kilpailuissa 1999 pujottelussa 18:nneksi.
Jagge voitti urallaan seitsemän maailmancup-osakilpailua, oli kolme kertaa toinen ja seitsemän kertaa kolmas. Pujottelun maailmancupin kokonaiskilpailussa hän sijoittui kolmanneksi kausilla 1991–1992, 1996–1997 ja 1998–1999.
Västäräkit (suku)
Västäräkit ("Motacilla") on västäräkkien heimoon kuuluva varpuslintusuku. Västäräkkien sukuun kuuluu BirdLifen mukaan 12 lajia.
Panionios FC
Panionios FC (kreik. Πανιώνιος Γυμναστικός Σύλλογος Σμύρνης) on kreikkalainen jalkapallojoukkue Nea Smyrnistä. Panionios pelaa Kreikan Superliigassa. Panionios on perustettu 1890.
Saksalaisen Ewald Lienenin tultua seuran peräsimeen kesällä 2006 Panionios on noussut kärjen tuntumaan Kreikan liigassa. Seurajohdon ja saksalaisvalmentajan sukset menivät kuitenkin 2008 ristiin ja lopulta Lienen erosi marraskuussa 2008 tehtävistään. Hänen seuraajakseen nimetty Takis Lemonis jätti tehtävänsä jo pian joulukuun alussa.
Epistrofos
Epistrofos oli kreikkalaisessa mytologiassa kolmen eri Troijan sotaan osallistuneen miehen nimi, jotka kaikki mainitaan Homeroksen Iliaassa.
Tunnetuin Epistrofoksista oli Ifitoksen poika ja Skhedioksen veli. Veljensä tavoin myös hän oli Helenan kosijoiden joukossa. Epistrofos ja Skhedios johtivat yhdessä fokislaiset kymmenellä aluksella Troijan sotaan osana kreikkalaisten joukkoja. Päinvastoin kuin veljensä, Epistrofos palasi sodasta elossa kotiin.
Alex Lee
Alex Lee (s. 16. maaliskuuta 1970 Bristol, Englanti) on englantilainen muusikko. Hän soitti Suedessa pianoa ja kitaraa sekä toimi taustalaulajana. Sueden hajottua Lee ei liittynyt Brett Andersonin ja Bernand Butlerin kokoamaan uuteen The Tears -yhtyeeseen. Hän on soittanut myös yhtyeissä The Blue Aeroplanes, Strangelove, Placebo ja Goldfrapp.
Manoel Tobias
Manoel Tobias da Cruz Júnior (s. 19. huhtikuuta 1971, Salgueiro) on brasilialainen futsalpelaaja.
Manoel Tobias on yksi menestyneimmistä futsalpelaajista maailmassa. Hän on voittanut Brasilian maajoukkueessa maailmanmestaruuden kahdesti vuosina 1992 ja 1996. Mestaruuksien lisäksi hänellä on myös yksi MM-hopea vuodelta 2000 ja MM-pronssi vuodelta 2004. Manoel Tobias voitti MM-kisojen maalikuninkuuden 1996 sekä 2000 ja hänet valittiin näiden turnausten parhaaksi pelaajaksi.
Manoel Tobiasilla on hallussaan lukuisia MM-kisojen ennätyksiä. Hänellä on muun muassa tilillään 43 maalia 32 ottelussa, jotka ovat molemmat kisaennätyksiä.
Seurajoukkueessaan Manoel Tobias on voittanut lukuisia Brasilian mestaruuksia. Hän on myös kokeillut jalkapallouraa Grêmiossa, mutta palasi takaisin futsaliin kolmen kuukauden jälkeen.
Rafael Kajander
Rafael Johannes Kajander (7. kesäkuuta 1893 Tuusula - 19. lokakuuta 1946) oli suomalainen jääkärimajuri. Hänen vanhempansa olivat kirkkoherra Vilhelm Kajander ja Elin Wellenius.
Kajander kirjoitti ylioppilaaksi Helsingin ruotsalaisesta normaalilyseosta vuonna 1911 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1911–1914.
Kajander liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 28. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan ja otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Kajander saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 2. Jääkärirykmentin 4. jääkäripataljoonan 3. komppaniaan. Hän otti osaa sisällissodan taisteluihin Kalevankankaalla, missä hän haavoittui 28. maaliskuuta 1918 ja siirrettiin haavoista toivuttuaan 1. huhtikuuta 1918 alkaen 2. ja 5. jääkärirykmentin täydennyspataljoonan komentajaksi.
Sisällissodan jälkeen Kajander siirrettiin 12. elokuuta 1918 alkaen 7. komppanian päälliköksi Porin jalkaväkirykmentti n:o 2:een, josta muodostettiin myöhemmin Savon jääkärirykmentti. Rykmentissä hänet määrättiin 1. maaliskuuta 1919 alkaen 3. pataljoonan komentajaksi. Kajander erosi armeijasta 10. joulukuuta 1919 ja liittyi Suojeluskuntajärjestöön, missä hänet sijoitettiin paikallispäälliköksi Porin suojeluskuntaan. Paikallispäällikkönä hän toimi 15. syyskuuta 1920 saakka, jolloin erosi suojeluskunnasta ja astui uudelleen armeijan palvelukseen 15. syyskuuta 1920 ja hänet sijoitettiin Suomen valkoiseen kaartiin, missä hänet määrättiin päälliköksi 7. komppaniaan. Seuraavaksi hänet siirrettiin 16. huhtikuuta 1921 alkaen Lapuan pataljoonan komentajaksi ja 6. joulukuuta 1923 alkaen Vaasan pataljoonan komentajaksi sekä 29. kesäkuuta 1928 alkaen niin ikään komentajaksi Vöyrin pataljoonaan. Armeijasta hän erosi toistamiseen 15. helmikuuta 1931 ja siirtyi liikemieheksi ja virkailijaksi Mannerheimin-lastensuojeluliiton toimistoon.
Kajander osallistui talvisotaan täydennyspataljoonan komentajana Ryhmä Talvelaan kuuluvassa Osasto-A:ssa. Jatkosodan puhjettua hänet komennettiin Jalkaväenkoulutuskeskus 1:een pataljoonan komentajaksi ja huoltoupseeriksi, missä tehtävässä hän oli vuoteen 1942 saakka. Hänet haudattiin Helsinkiin.
Kulttuurin perustekijöitä
Kulttuurin perustekijöitä on filosofi Erik Ahlmanin kulttuurifilosofinen teos, jonka julkaisi Gummerus vuonna 1939. Kustantaja otti teoksesta uusintapainoksen vuonna 1976 ja Jyväskylän yliopiston filosofian laitos julkaisi siitä pehmeäkantisen näköispainoksen vuonna 1992.
Ahlman esittää teoksessa seuraavan arvojen jaottelun.Näihin voidaan Ilkka Niiniluodon mukaan vielä lisätä seuraavat:
William John Macquorn Rankine
William John Macquorn Rankine (5. heinäkuuta 1820 Edinburgh, Skotlanti – 24. joulukuuta 1872 Glasgow, Skotlanti) oli skotlantilainen insinööri ja fyysikko. Hänen mukaansa on nimetty nykyisin jo pois käytöstä jäänyt termodynaaminen lämpötila-asteikko, Rankine-asteikko. ORC-prosessi ("Organic Rankine Cycle") on nimetty myös henkilön mukaan.
Emmanuel Culio
Juan Emmanuel Culio (s. 30. elokuuta 1983 Mercedes, Buenos Aires, Argentiina) on argentiinalainen jalkapalloilija, joka edustaa turkkilaista Galatasarayta. Hän on pelipaikaltaan keskikenttäpelaaja.
Hän siirtyi CFR Clujiin Chilen pääsarjassa pelaavan Club de Deportes La Serenan riveistä. 16. syyskuuta 2008 Culio teki ensimmäiset kaksi maalia Mestarien liigassa Roomaa vastaan pelatussa lohkovaiheen ottelussa. CFR Cluj voitti ottelun lopulta Culion maaleilla 2-1.
6. tammikuuta 2011 Culio teki sopimuksen turkkilaisseura Galatasarayn kanssa. Seuraavina kausina hän pelasi vuokrasopimuksella kahdessa eri turkkilaisessa seurassa. Ensin 2011-2012 Ordusporissa ja sen jälkeen 2012-2013 Mersin Idman Yurdussa.
Elokuussa 2014 Culio siirtyi Las Palmasiin.
Viidakkoseikkailu
Viidakkoseikkailu () on vuonna 1982 tuotettu yhdysvaltalainen televisiosarja, jonka pääosassa on Bruce Boxleitner. Sarja perustuu löyhästi Frank Buckin samannimiseen kirjaan, ja sen tapahtumapaikkoina ovat Singapore ja Malesia. Kuten elokuva "Kadonneen aarteen metsästäjät" ja toinen sitä seurannut televisiosarja "Kultainen apina", "Viidakkoseikkailu" sijoittuu 1930- tai 1940-luvulle.
Guillaume Depardieu
Guillaume Jean Maxime Antoine Depardieu (7. huhtikuuta 1971 Pariisi, Ranska – 13. lokakuuta 2008 Garches, Ranska) oli ranskalainen näyttelijä.
Hänet palkittiin 1996 César-palkinnolla lahjakkaimpana nuorena näyttelijänä.
Lahjakkaaksi näyttelijäksi mainitun Depardieun elämää varjostivat monenlaiset ongelmat, kuten alkoholi ja huumeet. Vuonna 1995 sattuneen moottoripyöräonnettomuuden jälkeen tehdyssä leikkauksessa hän sai stafylokokkitartunnan, jonka vuoksi jalka jouduttiin amputoimaan 2003.
Depardieu kuoli sairaalassa Pariisin lähellä kuvauspaikalla Romaniassa saamaansa keuhkokuumeeseen. Depardieun vanhemmat olivat näyttelijät Gérard Depardieu ja Élisabeth Depardieu. Hänellä oli tytär Louise (s. 2001) avioliitosta näyttelijä Élise Ventren kanssa.
Teemahaastattelu
Teemahaastattelu on keskustelunomainen haastattelumenetelmä, jota käytetään yhtenä aineistonhankinnan tapana laadullisessa tutkimuksessa. Teemahaastattelua luonnehditaan myös puolistrukturoiduksi haastatteluksi, koska siinä on enemmän ennalta määriteltyä rakennetta kuin avoimessa haastattelussa, mutta väljempi rakenne kuin strukturoidussa eli lomakehaastattelussa. Englanniksi teemahaastattelusta käytetään termejä "focused interview" tai "semi-structured interview".
Rubinin ja Rubinin (2005) mukaan "laadulliset haastattelumenetelmät" (approaches to depth qualitative interviewing) eroavat toisistaan siinä, kuinka laajoja haastateltavalle esityt kysymykset ovat. Samassakin haastattelussa voi kuitenkin esiintyä laajuudeltaan erilaisia kysymyksiä, esimerkiksi alussa avoimia ja myöhemmin puolistrukturoituja.
Indigokarmiini
Indigokarmiini (CHNNaOS) on väriaine. Indigokarmiinia käytetään kankaiden värjäyksessä , elintarvikevärinä (E132) ja pH-indikaattorina. Indigokarmiini muuttaa väriään sinisestä keltaiseksi pH:n ollessa välillä 11,4–13,0 . Indigokarmiinia voidaan käyttää myös redox-indikaattorina.
Jotkut voivat olla yliherkkiä indigokarmiinille, mikä ilmenee huononolontunteena, oksenteluna sekä ripulina
Rye (kaupunki New Yorkin osavaltiossa)
Rye on kaupunki Westchesterin piirikunnassa New Yorkin osavaltiossa Yhdysvalloissa. Ryen kaupunki ja läheinen Ryen kunta, joka on kuntastatuksestaan huolimatta suurempi kuin Ryen kaupunki, ovat eri entiteettejä. Kaupunki, alun perin Ryen kylä, kuului Ryen kuntaan vuoteen 1942 saakka, jolloin se korotettiin kaupungiksi viimeisimpänä New Yorkin osavaltiossa. Kaupungissa asui vuoden 2010 väestönlaskennassa 15 720 ihmistä.
Kaupunkiin on haudattu sen entinen asukas John Jay, Yhdysvaltojen liittovaltion perustaja ja ensimmäinen korkeimman oikeuden puheenjohtaja. Benjamin Franklinin 1763 asettamat kilometripylväät ovat edelleen paikallaan "Boston Post Roadin" varrella mailien 24, 25 ja 26 kohdalla.
Vuonna 2014 Movoto-kiinteistöyhtiö valitsi Ryen New Yorkin osavaltion kymmenen parhaan asuinpaikan joukkoon. Myös muut kärkikymmenikön paikkakunnat sijaitsevat Westchesterin piirikunnassa.
Kempeleen kirjasto
Kempeleen kirjasto on Kempeleessä sijaitseva kirjasto, joka kuuluu Oulun ympäristökuntien muodostamaan OUTI-kirjastot-kirjastojärjestelmään. Pääkirjasto sijaitsee Kauppakeskus Zeppelinin tiloissa. Pääkirjaston tiloista löytyvät lasten, nuorten ja aikuisten osasto, lehtisali, musiikkiosasto ja kotiseutukokoelma. Lainattavia teoksia löytyi kirjastosta vuonna 2010 77 648 kappaletta. Pääkirjastosta löytyy myös aineiston etsimiseen ja Internetiin käytettävät tietokoneet sekä lainaus- ja palautusautomaatit. Kirjastossa järjestetään myös taidenäyttelyitä ja satutuokioita lapsille.
Kempeleen sivukirjasto Tietotori sijaitsee kunnan koulukeskuksen tiloissa. Sivukirjaston palvelut ovat käytössä kaikille. Tietotori toimii sivukirjaston lisäksi koulukeskuksen oppilaille niin sanottuna koulukirjastona, jossa oppilaille opetetaan tiedonhankintaa sekä kirjastossa asioimista. Tietotorilla lainattavia teoksia on noin 10 000 nidettä. Sivukirjaston yhteydessä toimii myös Tietotorin lasten- ja nuortentalo, jossa järjestetään ohjattua vapaa-ajan toimintaa lapsille ja nuorille.
Kempeleessä ensimmäinen kirjasto avattiin vuonna 1860 kappeliin. Kirjaston perustivat talolliset M. Junttila, S. Ollila, V. Ohukainen ja pastori Hannu Krank.. Aluksi yksityiskirjastona toiminut kokoelma siirtyi kunnan haltuun vuonna 1880, jolloin valittiin erityinen kirjastonhoitaja, talollinen Aabraham Ollila. Vuonna 1882 kirjoja oli noin 200 kappaletta. Vakinaisen paikan kirjasto sai Junttilan talosta. Sittemmin kirjasto toimi muun muassa vuonna 1937 valmistuneessa ensimmäisessä kunnantalossa.
Vuonna 1976 kirjasto sai ensimmäiset omat tilansa koulukeskuksen tiloihin. Vuonna 1981 avattiin Honkasen monitoimitaloon sivukirjasto.
Väestönkasvun myötä kirjastotilat alkoivat käydä ahtaaksi. 1990-luvun alussa kunnalla oli suunnitelmissa rakentaa kauppakeskus Zeppelinin eteläpuolelle Kempeletalo-palvelukeskus, jossa olisi uudet kirjastotilat sekä lisäksi uima- ja jäähalli. Suunnitelmat muuttuivat rahoitusongelmien vuoksi, ja kiinteistö joutui Arsenalin haltuun. Kauppakeskus Zeppelinin liike-elämän hiipuessa kolmanteen kerrokseen jäi noin 1 000 neliömetriä tyhjiä toimistotiloja, jolloin kunta alkoi selvittämään pääkirjaston siirtämistä sinne. Lukuisten kokouksien jälkeen lautakunta esitti tilojen vuokraamista, joka Arsenalilta ja kunnanvaltuustossa hyväksyttiin liki yksimielisesti. Pääkirjasto sai entisiin tiloihin nähden kaksi kertaa isommat tilat. Myöhemmin kunta osti kirjastotiloihin oikeuttavat osakkeet. Koulukeskuksessa oleva kirjasto muutettiin sivukirjastoksi, ja sai uuden nimen Tietotori.
Honkasen monitoimitalossa toiminut sivukirjasto lakkautettiin vuonna 1996 kauppakeskus Zeppelinin läheisyyden takia. Nykyisin tilat ovat Ylikylän yhtenäiskoulun käytössä.
Kempeleen kirjasto täytti vuonna 2010 150 vuotta.
Rye (kunta New Yorkin osavaltiossa)
Rye on kunta Westchesterin piirikunnassa New Yorkin osavaltiossa Yhdysvalloissa. Kunnan asukasluku on 43 880 (2000). Ryen kuntaa ei tule sekoittaa läheiseen Ryen kaupunkiin. Ryen kunta koostuu kahdesta taajamasta: Port Chesteristä and Rye Brookista. Siihen kuuluu myös osa Rye Neckin taajamasta, jonka Rye jakaa Mamaroneckin kunnan kanssa.
MacAulayn klaani
MacAulayn klaani on skotlantilainen klaani. Klaanin historiallinen keskus on ollut Ardincaplea ympäröivät maat, joka nykyään kattaa Rhun kylän ja Helensburghin burghin Argyll ja Butessa. Ardincaplen Macaulayt ovat pääosin sijainneet perinteisessä Dunbartonshiren kreivikunnassa, jonka läpi kulkee 'Ylämaan linja' jakaen sen Ylämaahan ja Alamaahan. MacAulayta on pidetty Ylämaan klaanina ja eri historioitsijat ovat yhdistäneet sen alkuperäisiin Lennoxin jaarleihin ja myöhemmin Gregorin klaaniin. Klaanin päällikköä on kutsuttu arvonimellä Ardincaplen lairdi.
On myös muita skotlantilaisia MacAulayn klaaneja, joilla ei ole historiallista yhteyttä tähän klaaniin. Näitä ovat Lewisin MacAulayn klaani ja Ullapoolin ja Loch Broomin MacAulayn klaani sekä mahdollisesti Uistin Macaulayn klaani.
Klassisen gaelin henkilönnimi Amhlaoíbh, (nykyään englantilaisittain Aulay), oli yleinen kristitty nimi varhaisissa Lennoxin jaarlien perheissä.
Piitetrafluoridi
Piitetrafluoridi eli tetrafluorisilaani on myrkyllinen kemiallinen yhdiste, jonka kaava on SiF.
Pitetrafluoridia muodostuu vetyfluoridin reagoidessa piidioksidin kanssa. Tähän perustuu vetyfluoridin kyky syövyttää lasia. Sitä syntyy sivutuotteena fosfaattilannoitteiden valmistuksessa, koska apatiittimalmi sisältää piitä ja malmi liuotetaan vetyfluoridin ja rikkihapon seokseen. Yhdistettä voi päästä ilmaan myös vulkaanisissa purkauksissa.
Piitetrafluoridia käytetään jonkin verran mikroelektroniikassa erittäin puhtaan piin valmistukseen, hienojakoisen ja suuren ominaispinta-alan omaavan piidioksidin valmistukseen, valokuitujen tuotannossa ja eräiden piiyhdisteiden, kuten fluoripiihapon valmistuksessa.
Siegfried Knappe
Siegfried Knappe (15. tammikuuta 1917 – 1. joulukuuta 2008) oli Saksan armeijan upseeri, joka oli toisen maailmansodan loppuvaiheessa sijoitettuna Berliiniin, missä hän osallistui päivittäisiin tilannekatsauksiin Führerbunkerissa.
Sodan aikana Knappe osallistui Ranskan valtaamiseen, jossa hän kunnostautui taistelussa, vaikka olikin pataljoonansa adjutantti. Knappe myös haavoittui luodista käteensä. Knappe oli mukana myös sotatoimissa Italiassa ja itärintamalla sekä Berliinin puolustustaistelussa.
Knappe joutui sodan viime päivinä neuvostojoukkojen vangiksi, josta vapautui 1949. Vuonna 1955 hän muutti Yhdysvaltoihin, missä hän julkaisi muistelmateoksen nimeltä "Soldat: Reflections of a German Soldier, 1936–1949".
Rye
Rye (engl. "ruis") voi tarkoittaa seuraavia: